Document ID: 31994D0323

ODLOČBA KOMISIJE
z dne 19. maja 1994
o posebnih pogojih za uvoz ribiških proizvodov s poreklom iz Singapura
(94/323/ES)
KOMISIJA EVROPSKIH SKUPNOSTI JE
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 91/493/EGS z dne 22. julija 1991 zdravstvenih pogojih za proizvodnjo in dajanje na trg ribiških proizvodov [1] in zlasti člena 11(1) Direktive,
ker je strokovnjak Komisije opravil inšpekcijski obisk v Singapuru, da bi preveril pogoje, v katerih se ribiški proizvodi izdelujejo, skladiščijo in odpremijo v Skupnost;
ker lahko predpisi singapurske zakonodaje o zdravstvenem inšpekcijskem nadzoru in spremljanju ribiških proizvodov veljajo za enakovredne določbam Direktive 91/493/EGS;
ker sta Oddelek za primarno pridelavo pri Ministrstvu za državni razvoj (Ministry of National Development), ki je pristojen organ v Singapuru, in Služba za veterinarsko javno zdravje, ki je inšpekcijski oddelek Oddelka za primarno predelavo, sposobna učinkovito preverjati uporabo veljavnih zakonov;
ker mora postopek za pridobitev zdravstvenega spričevala iz člena 11(4)(a) Direktive 91/493/EGS vključevati tudi opredelitev vzorca spričevala, minimalne zahteve glede jezika (jezikov), v katerem mora biti to spričevalo napisano, in usposobljenost osebe, pooblaščene za podpis tega spričevala;
ker je treba v skladu s členom 11(4)(b) Direktive 91/493/EGS na pakiranjih ribiških proizvodov pritrditi oznako, na kateri je navedeno ime tretje države porekla in številka odobritve obrata izvora;
ker je treba v skladu s členom 11(4)(c) Direktive 91/493/EGS sestaviti seznam odobrenih obratov za izvoz; ker je ta seznam treba sestaviti na podlagi sporočil Oddelka za primarno pridelavo pri Ministrstvu za državni razvoj Komisiji; ker mora Oddelek za primarno pridelavo pri Ministrstvu za državni razvoj zato zagotoviti skladnost z določbami, ki so za ta namen opredeljene v členu 11(4) Direktive 91/493/EGS;
ker je Oddelek za primarno pridelavo pri Ministrstvu za državni razvoj, dal uradna zagotovila v zvezi s skladnostjo s pravili iz poglavja V Priloge k Direktivi 91/493/EGS in v zvezi z izpolnjevanjem zahtev, enakovrednih zahtevam za odobritev obratov, ki so določene z Direktivo;
ker so ukrepi iz te odločbe v skladu z mnenjem Stalnega veterinarskega odbora,
SPREJELA NASLEDNJO ODLOČBO:
Člen 1
Oddelek za primarno pridelavo pri Ministrstvu za državni razvoj (Služba za veterinarsko javno zdravje) je pristojni organ v Singapuru za preverjanje in potrjevanje skladnosti ribiških proizvodov z zahtevami Direktive 91/493/EGS.
Člen 2
Ribiški proizvodi s poreklom iz Singapura z izjemo školjk, iglokožcev, plaščarjev in morskih polžev v kakršnikoli obliki morajo izpolnjevati naslednje pogoje:
1. vsako pošiljko mora spremljati oštevilčeno izvirno zdravstveno spričevalo, pravilno izpolnjeno, podpisano, z datumom, ki obsega en sam list v skladu z vzorcem, določenim v Prilogi A k tej odločbi;
2. proizvodi morajo izvirati iz odobrenih obratov za izvoz, ki so našteti v Prilogi B k tej odločbi;
3. razen v primeru zamrznjenih ribiških proizvodov v razsutem stanju, namenjenih za proizvodnjo konzervirane hrane, mora biti na vseh paketih zapisana beseda "Singapur" in številka dovoljenja obrata izvora z neizbrisnimi črkami.
Člen 3
1. Spričevalo iz člena 2(1) mora biti napisano v vsaj enem od uradnih jezikov države članice, kjer se pregledi izvajajo.
2. V spričevalu mora biti navedeno ime, usposobljenost in podpis predstavnika Oddelka za primarno pridelavo pri Ministrstvu za državni razvoj, in njegov uradni žig, ki je drugačne barve od barve drugih navedb na spričevalu.
Člen 4
Ta odločba se uporablja od 1. avgusta 1994.
Člen 5
Ta odločba je naslovljena na države članice.
V Bruslju, 19. maja 1994

Labels: 0
3
18
6